Eventyret om den nye orangutang-hun Gusti i Aalborg Zoo er slut - og det endte ikke lykkeligt.

Orangutang-hunnen Gusti er død, fortæller zoolog Jens Lilleør, til DR Nordjylland. - Det er ekstremt ærgerligt, for Gusti skulle sammen med den otte-årige han, Benjamin, have sikret de store menneskeabers videreførelse, siger Jens Lilleør. Nåede aldrig at få kontakt Gusti kom til Aalborg Zoo fra Frankrig den 16. februar, og trods hunabens 28-årige alder håbede haven, at hun ville fanget Benjamins interesse. Men de nåede aldrig at få kontakt, før hunnen Gusti blev syg. Læger fra Aalborg Sygehus bedøvede og røntgenfotograferede Gusti, hvilket afslørede 12 bylder på leveren. Holdt historien tilbage Og 22. maj døde Gusti så, men til dato har Jens Lilleør holdt historien tilbage, fordi han ville vente på den endelige obduktionsrapport.